ddrg/super_eurlex huggingface dataset:
C 215/27

Rettens dom af 13. maj 2020 — easyJet Airline mod Kommissionen

(Sag T-8/18) (1)

(Statsstøtte - luftfartssektoren - støtte tildelt af Italien til lufthavne på Sardinien - afgørelse, hvorved støtten erklæres delvist forenelig og delvist uforenelig med det indre marked - tilregnelse til staten - støttemodtagere - fordel for de kontraherende luftfartsselskaber - princippet om den private aktør i en markedsøkonomi - påvirkning af samhandelen mellem medlemsstaterne - konkurrencebegrænsning - tilbagesøgning - berettiget forventning - begrundelsespligt)

(2020/C 215/32)

Processprog: engelsk

Parter

Sagsøger: easyJet Airline Co. Ltd (Luton, Det Forenede Kongerige) (ved solicitor P. Willis og advokat J. Rivas Andrés)

Sagsøgt: Europa-Kommissionen (ved L. Armanti og S. Noë, som befuldmægtigede)

Sagens genstand

Søgsmål anlagt i henhold til artikel 263 TEUF med påstand om annullation af Kommissionens afgørelse (EU) 2017/1861 af 29. juli 2016 om Italiens statsstøtte SA33983 (2013/C) (ex 2012/NN) (ex 2011/N) — Italien — Kompensation til lufthavne på Sardinien for forpligtelser til offentlig. (EUT 2017, L 268, s. 1).

Konklusion

1) Europa-Kommissionen frifindes.

2) easyJet Airline Co. Ltd betaler sagsomkostningerne.

(1) EUT C 94 af 12.3.2018.
C 215/30

Rettens dom af 13. maj 2020 — Peek & Cloppenburg mod EUIPO — Peek & Cloppenburg (Peek & Cloppenburg)

(Sag T-444/18) (1)

(EU-varemærker - ugyldigheds- og fortabelsessag - EU-ordmærket Peek & Cloppenburg - det ældre nationale handelsnavn Peek & Cloppenburg - relativ registreringshindring - risiko for forveksling - artikel 8, stk. 4, og artikel 60, stk. 1, litra c), i forordning (EU) 2017/1001 - samtidig anvendelse af det nationale handelsnavn og det ansøgte EU-varemærke - afgrænsningsaftale - EUIPO’s anvendelse af national ret - suspension af den administrative procedure - artikel 70 i forordning 2017/1001 - regel 20, stk. 7, litra c), i forordning (EF) nr. 2868/95 (nu artikel 71, stk. 1, i delegeret forordning (EU) 2018/625) - åbenbart urigtigt skøn)

(2020/C 215/36)

Processprog: tysk

Parter

Sagsøger: Peek & Cloppenburg KG (Düsseldorf, Tyskland) (ved advokat P. Lange)

Sagsøgt: Den Europæiske Unions Kontor for Intellektuel Ejendomsret (ved D. Hanf, som befuldmægtiget)

Den anden part i sagen for appelkammeret ved EUIPO og intervenient ved Retten: Peek & Cloppenburg KG (Hamburg, Tyskland) (ved advokaterne A. Renck, M. Petersenn og C. Stöber)

Sagens genstand

Søgsmål anlagt til prøvelse af afgørelse truffet den 20. april 2018 af Første Appelkammer ved EUIPO (sag R 522/2006-1) vedrørende en ugyldigheds- og fortabelsessag mellem Peek & Cloppenburg (Hamburg) og Peek & Cloppenburg (Düsseldorf).

Konklusion

1) Den Europæiske Unions Kontor for Intellektuel Ejendomsret (EUIPO) frifindes.

2) Peek & Cloppenburg KG (Düsseldorf) betaler sagsomkostningerne.

(1) EUT C 311 af 3.9.2018.
C 215/29

Rettens dom af 13. maj 2020 — Agmin Italy mod Kommissionen

(Sag T-290/18) (1)

(Finansforordning - udelukkelse fra procedurerne for tildeling af udbudskontrakter og tilskud, der finansieres over Den Europæiske Unions almindelige budget og over Den Europæiske Udviklingsfond, i en periode på tre år - princippet om upartiskhed - ret til forsvar - urigtigt skøn - åbenbart urigtigt skøn - proportionalitet)

(2020/C 215/34)

Processprog: italiensk

Parter

Sagsøger: Agmin Italy SpA (Verona, Italien) (ved advokat F. Guardascione)

Sagsøgt: Europa-Kommissionen (ved F. Dintilhac og F. Moro, som befuldmægtigede)

Sagens genstand

Søgsmål støttet på artikel 263 TEUF med påstand om annullation af Kommissionens afgørelse af 7. marts 2018 om en treårig udelukkelse af sagsøgeren fra deltagelse i procedurerne for tildeling af udbudskontrakter og tilskud, der finansieres over Den Europæiske Unions almindelige budget, og fra deltagelse i procedurerne for tildeling af midler fra Den Europæiske Udviklingsfond (EUF) samt om offentliggørelsen af oplysningerne vedrørende denne udelukkelse.

Konklusion

1) Europa-Kommissionen frifindes.

2) Agmin Italy SpA betaler sagsomkostningerne.

(1) EUT C 231 af 2.7.2018.
C 209/24

Rettens dom af 26. marts 2020 — Tecnodidattica mod EUIPO (Formen på globus- og lampesokler)

(Sag T-752/18) (1)

(EU-varemærker - ansøgning om tredimensionalt EU-varemærke - formen på globus- og lampesokler - absolut registreringshindring - tegn, som udelukkende består af en udformning af varen, som er nødvendig for at opnå et teknisk resultat - artikel 7, stk. 1, litra e), nr. ii), i forordning (EF) nr. 207/2009 [nu artikel 7, stk. 1, litra e), nr. ii), i forordning (EU) 2017/1001] - mangel på dekorative eller fantasifulde bestanddele, der spiller en væsentlig eller grundlæggende rolle)

(2020/C 209/31)

Processprog: italiensk

Parter

Sagsøger: Tecnodidattica SpA (San Colombano Certenoli, Italien) (ved advokaterne S. Corona og F. Corona)

Sagsøgt: Den Europæiske Unions Kontor for Intellektuel Ejendomsret (EUIPO) (ved L. Rampini, som befuldmægtiget)

Sagens genstand

Søgsmål anlagt til prøvelse af afgørelse truffet den 9. oktober 2018 af Andet Appelkammer ved EUIPO (sag R 76/2017-2) vedrørende en ansøgning om registrering af et tredimensionalt tegn, der udgøres af formen på globus og lampesokler, som EU-varemærke.

Konklusion

1) Den Europæiske Unions Kontor for Intellektuel Ejendomsret (EUIPO) frifindes.

2) Tecnodidattica SpA betaler sagsomkostningerne.

(1) EUT C 72 af 25.2.2019.
1)

Europa-Kommissionens afgørelse af 7. september 2018 om at afvise Securitecs bud for del 4 i den kontrakt, som var genstand for den begrænsede udbudsprocedure HR/R1/PR/2017/059, og som vedrørte »vedligeholdelse af sikkerhedsinstallationerne i bygninger, der bruges og/eller forvaltes af Europa-Kommissionen i Belgien og Luxembourg«, og Kommissionens afgørelse af 17. september 2018 om at afslå at give Securitec de forklaringer, som selskabet havde anmodet om som led i samme procedure den 11. september 2018, annulleres.
Rettens dom af 8. juli 2020 — BRF og SHB Comercio e Industria de Alimentos mod Kommissionen

(Sag T-429/18) (1)

(Folkesundhed - særlige bestemmelser for tilrettelæggelsen af den offentlige kontrol af animalske produkter til konsum - ændring af listen over tredjelandsvirksomheder, hvorfra import af bestemte animalske produkter er tilladt, for så vidt angår visse virksomheder fra Brasilien - artikel 12, stk. 4, litra c), i forordning (EF) nr. 854/2004 - udvalg - begrundelsespligt - ret til forsvar - Kommissionens beføjelser - ligebehandling - proportionalitet)

(2020/C 339/12)

Processprog: engelsk

Parter

Sagsøgere: BRF SA (Itajaí, Brasilien) og SHB Comércio e Indústria de Alimentos SA (Itajaí) (ved advokaterne D. Arts og G. van Thuyne)

Sagsøgt: Europa-Kommissionen (ved A. Lewis, B. Eggers og B. Hofstötter, som befuldmægtigede)

Sagens genstand

Søgsmål anlagt i henhold til artikel 263 TEUF med påstand om annullation af Kommissionens gennemførelsesforordning (EU) 2018/700 af 8. maj 2018 om ændringer af lister over tredjelandsvirksomheder, hvorfra import af bestemte animalske produkter er tilladt, for så vidt angår visse virksomheder fra Brasilien (EUT 2018, L 118, s. 1).

Konklusion

1) Europa-Kommissionen frifindes.

2) BRF SA og SHB Comércio e Indústria de Alimentos SA betaler Kommissionens omkostninger, herunder omkostningerne i forbindelse med sagen om foreløbige forholdsregler.

(1) EUT C 341 af 24.9.2018.
Rettens dom af 8. juli 2020 — Neda Industrial Group mod Rådet

(Sag T-490/18) (1)

(Fælles udenrigs- og sikkerhedspolitik - restriktive foranstaltninger over for Iran med henblik på at forhindre nuklear spredning - indefrysning af midler - opretholdelse af sagsøgerens navn på listerne over personer, enheder og organer, som er omfattet af indefrysningen af midler og økonomiske ressourcer - begrundelsespligt - retlig fejl - urigtigt skøn - tidsmæssig tilpasning af virkningerne af en annullation)

(2020/C 339/13)

Processprog: engelsk

Parter

Sagsøger: Neda Industrial Group (Teheran, Iran) (ved advokat L. Vidal)

Sagsøgt: Rådet for Den Europæiske Union (ved V. Piessevaux og M. Bishop, som befuldmægtigede)

Sagens genstand

Søgsmål anlagt i henhold til artikel 263 TEUF med påstand om annullation af dels Rådets afgørelse (FUSP) 2018/833 af 4. juni 2018 om ændring af afgørelse 2010/413/FUSP om restriktive foranstaltninger over for Iran (EUT 2018, L 140, s. 87) og Rådets gennemførelsesforordning (EU) 2018/827 af 4. juni 2018 om gennemførelse af forordning (EU) nr. 267/2012 om restriktive foranstaltninger over for Iran (EUT 2018, L 140, s. 3), for så vidt som disse retsakter vedrører sagsøgeren, dels skrivelse af 6. juni 2018, som Rådet tilstillede sagsøgeren.

Konklusion

1) Rådets afgørelse (FUSP) 2018/833 af 4. juni 2018 om ændring af afgørelse 2010/413/FUSP om restriktive foranstaltninger over for Iran og Rådets gennemførelsesforordning (EU) 2018/827 af 4. juni 2018 om gennemførelse af forordning (EU) nr. 267/2012 om restriktive foranstaltninger over for Iran annulleres, for så vidt som de vedrører Neda Industrial Group.

2) Virkningerne af afgørelse 2018/833 opretholdes for så vidt angår Neda Industrial Group, indtil annullationen af gennemførelsesforordning 2018/827 får virkning.

3) I øvrigt frifindes Rådet for Den Europæiske Union.

4) Rådet betaler sagsomkostningerne.

(1) EUT C 399 af 5.11.2018.
C 313/22

Rettens dom af 8. juli 2020 — VQ mod ECB

(Sag T-203/18) (1)

(Økonomisk og monetær politik - tilsyn med kreditinstitutter - artikel 18, stk. 1, i forordning (EU) nr. 1024/2013 - administrativ bøde, som ECB har pålagt et kreditinstitut for overtrædelse af artikel 77, litra a), i forordning (EU) nr. 575/2013 - nærmere regler for offentliggørelse på ECB’s websted - artikel 18, stk. 6, i forordning nr. 1024/2013 og artikel 132, stk. 1, i forordning (EU) nr. 468/2014)

(2020/C 313/33)

Processprog: engelsk

Parter

Sagsøger: VQ (ved barrister G. Cahill)

Sagsøgt: Den Europæiske Centralbank (ved E. Koupepidou, E. Yoo og M. Puidokas, som befuldmægtigede)

Intervenienter til støtte for sagsøgte: Rådet for Den Europæiske Union (ved I. Gurov og J. Bauerschmidt, som befuldmægtigede) og Europa-Kommissionen (ved L. Armati, A. Steiblytė, K.-P. Wojcik og A. Nijenhuis, som befuldmægtigede)

Sagens genstand

Søgsmål anlagt i henhold til artikel 263 TEUF med påstand om annullation af afgørelse ECB-SSM-2018-ESSAB-4, SNC-2016-0026 truffet af ECB den 14. marts 2018 i henhold til artikel 18, stk. 1, i Rådets forordning (EU) nr. 1024/2013 af 15. oktober 2013 om overdragelse af specifikke opgaver til ECB i forbindelse med politikker vedrørende tilsyn med kreditinstitutter (EUT 2013, L 287, s. 63), for så vidt som ECB dels har pålagt sagsøgeren en administrativ bøde på 1 600 000 EUR, dels har besluttet at offentliggøre denne sanktion på ECB’s websted uden anonymisering af sagsøgerens navn.

Konklusion

1) Den Europæiske Centralbank (ECB) frifindes.

2) VQ bærer sine egne omkostninger og betaler herudover de af ECB afholdte omkostninger, herunder omkostningerne i forbindelse med sagen om foreløbige forholdsregler.

3) Rådet for Den Europæiske Union og Europa-Kommissionen bærer hver deres egne omkostninger.

(1) EUT C 182 af 28.5.2018.
C 271/34

Rettens dom af 25. juni 2020 — Siberia Oriental mod CPVO (Siberia)

(Sag T-737/18) (1)

(Plantesorter - anmodning om ændring af udløbsdatoen for EF-sortsbeskyttelsen for sorten Siberia af arten Lilium L. - klage for appelkammeret ved EF-Sortsmyndigheden - afvisning - begrundelsespligt - artikel 75 i forordning (EF) nr. 2100/94 - effektiv retsbeskyttelse - artikel 67, stk. 1, og artikel 87 i forordning nr. 2100/94 - korrektion af åbenbare fejl - artikel 53, stk. 4, i forordning (EF) nr. 874/2009)

(2020/C 271/43)

Processprog: engelsk

Parter

Sagsøger: Siberia Oriental BV (’t Zand, Nederlandene) (ved advokat T. Overdijk)

Sagsøgt: EF-Sortsmyndigheden (CPVO) (ved M. Ekvad, F. Mattina og O. Lamberti, som befuldmægtigede)

Sagens genstand

Søgsmål anlagt til prøvelse af afgørelse truffet den 15. oktober 2018 af appelkammeret ved EF-Sortsmyndigheden (sag A 009/2017) vedrørende en anmodning om ændring af udløbsdatoen for EF-sortsbeskyttelsen for sorten Siberia af arten Lilium L.

Konklusion

1) EF-Sortsmyndigheden (CPVO) frifindes.

2) Siberia Oriental BV bærer sine egne omkostninger og betaler de omkostninger, der er afholdt af EF-Sortsmyndigheden.

(1) EUT C 54 af 11.2.2019.
C 271/33

Rettens dom af 25. juni 2020 — XH mod Kommissionen

(Sag T-511/18) (1)

(Personalesag - tjenestemænd - forfremmelse - forfremmelsesåret 2017 - afgørelse om ikke-forfremmelse - krav om, at et anbringende i en stævning skal være klart og præcist - regel om overensstemmelse - anfægtelse af endelige retsakter - formaliteten - vedtægtens artikel 45 - foreløbig prøvetidsudtalelse - udtalelse ved prøvetidens udløb - karriereudviklingsrapport - forhold, der er taget i betragtning ved sammenligningen af fortjenester - procedurens forskriftsmæssighed - ansvar - ikke-økonomiske tab)

(2020/C 271/42)

Processprog: engelsk

Parter

Sagsøger: XH (ved advokat E. Auleytner)

Sagsøgt: Europa-Kommissionen (ved L. Radu Bouyon og L. Vernier, som befuldmægtigede)

Sagens genstand

Søgsmål i henhold til artikel 270 TEUF med påstand dels om annullation af afgørelse af 13. november 2017 om ikke at opføre sagsøgeren på listen over tjenestemænd, der blev forfremmet i forfremmelsesåret 2017, og som blev offentliggjort i Meddelelser fra Administrationen nr. 25-2017, og af afgørelse R/96/18 af 7. juni 2018 om afslag på sagsøgerens klage af 10. februar 2018, dels om erstatning for det tab, der angiveligt er lidt som følge af disse afgørelser.

Konklusion

1) Afgørelsen om ikke at forfremme XH til lønklasse AD 6 i forfremmelsesåret 2017, som fremgår af offentliggørelsen af 13. november 2017 i Meddelelser fra Administrationen nr. 25-2017 af listen over tjenestemænd, der er forfremmet til denne lønklasse, annulleres.

2) Europa-Kommissionen betaler XH et beløb på 2 000 EUR i erstatning for det ikke-økonomiske tab, som denne har lidt.

3) I øvrigt frifindes Kommissionen.

4) Kommissionen betaler sagsomkostningerne.

(1) EUT C 131 af 8.4.2019.
C 262/21

Rettens dom af 25. juni 2020 — Polen mod Kommissionen

(Sag T-506/18) (1)

(EGFL og ELFUL - udgifter udelukket fra finansiering - specifik støtte til tobakssektoren - udgifter afholdt af Polen - hovedkontroller - faste korrektioner - begrundelsespligt)

(2020/C 262/27)

Processprog: polsk

Parter

Sagsøger: Republikken Polen (ved B. Majczyna, B. Włodarczyk, B. Straś og M. Wiącek, som befuldmægtigede)

Sagsøgt: Europa-Kommissionen (ved J. Aquilina, B. Hofstötter, M. Kaduczak og A. Stobiecka-Kuik, som befuldmægtigede)

Sagens genstand

Søgsmål støttet på artikel 263 TEUF med påstand om delvis annullation af Kommissionens gennemførelsesafgørelse (EU) 2018/873 af 13. juni 2018 om udelukkelse fra EU-finansiering af visse udgifter, som medlemsstaterne har afholdt inden for rammerne af Den Europæiske Garantifond for Landbruget (EGFL) og Den Europæiske Landbrugsfond for Udvikling af Landdistrikterne (ELFUL) (EUT 2018, L 152, s. 29).

Konklusion

1) Europa-Kommissionen frifindes.

2) Republikken Polen betaler sagsomkostningerne.

(1) EUT C 427 af 26.11.2018.
C 247/8

Rettens dom af 10. juni 2020 — Sammut mod Parlamentet

(Sag T-608/18) (1)

(Personalesag - tjenestemænd - tjenestemandens rettigheder og pligter - offentliggørelse af et dokument, der vedrører Unionens aktiviteter - pligt til forudgående underretning - vedtægtens artikel 17a - bedømmelsesrapport - ansvar)

(2020/C 247/13)

Processprog: maltesisk

Parter

Sagsøger: Mark Anthony Sammut (Foetz, Luxembourg) (ved advokat P. Borg Olivier)

Sagsøgt: Europa-Parlamentet (ved M. Sammut og I. Lázaro Betancor. som befuldmægtigede)

Sagens genstand

Søgsmål anlagt i henhold til artikel 270 TEUF, i det væsentlige med påstand dels om annullation af Parlamentets afgørelse af 4. januar 2018, for så vidt som sagsøgerens anmodning om slettelse af en bedømmelse i hans bedømmelsesrapport for 2016 herved blev afvist, dels om erstatning for det økonomiske og ikke-økonomiske tab, som han angiveligt har lidt som følge af denne afgørelse

Konklusion

1) Europa-Parlamentet frifindes.

2) Mark Anthony Sammut betaler sagsomkostningerne.

(1) EUT C 4 af 7.1.2019.
Rettens dom af 28. maj 2020 — Darment mod Kommissionen

(Sag T-739/18) (1)

(Miljø - fluorholdige drivhusgasser - forordning (EU) nr. 517/2014 - markedsføring af hydrofluorcarboner - afgørelse, hvori det fastslås, at en virksomhed har overskredet den kvote, som den har fået tildelt, og hvori den pålægges en sanktion - ændring i det elektroniske register for kvoter - kvoteoverførsel - tilladelse til at anvende en kvote - princippet om god forvaltningsskik)

(2020/C 230/37)

Processprog: engelsk

Parter

Sagsøger: Darment Oy (Helsinki, Finland) (ved advokat C. Ginter)

Sagsøgt: Europa-Kommissionen (ved J.-F. Brakeland, A. C. Becker og M. Jauregui Gomez, som befuldmægtigede)

Sagens genstand

Søgsmål støttet på artikel 263 TEUF med påstand om annullation af Kommissionens afgørelse af 16. oktober 2018, hvori det fastslås, at sagsøgeren i 2017 overskred sin markedsføringskvote for hydrofluorcarboner og hvori virksomheden blev pålagt en sanktion, som bestod i at reducere dens kvote for den næste periode for tildeling af kvoter på 31 370 ton CO2-ækvivalenter.

Konklusion

1) Europa-Kommissionens afgørelse af 16. oktober 2018, hvori det fastslås, at Darment Oy i 2017 overskred sin markedsføringskvote for hydrofluorcarboner og hvori virksomheden blev pålagt en sanktion, som bestod i at reducere dens kvote for den næste periode for tildeling af kvoter på 31 370 ton CO2-ækvivalenter, annulleres.

2) Kommissionen betaler sagsomkostningerne.

(1) EUT C 72 af 25.2.2019.
Rettens dom af 9. december 2020 — Repsol mod EUIPO — Basic (BASIC)

(Sag T-722/18) (1)

(EU-varemærker - ugyldighedssag - EU-figurmærket BASIC - de ældre nationale handelsnavne basic og basic AG - relative registreringshindringer - erhvervsmæssig brug af et tegn, som ikke kun har lokal betydning - artikel 8, stk. 4, og artikel 53, stk. 1, litra c), i forordning (EF) nr. 207/2009 [artikel 8, stk. 4, og artikel 60, stk. 1, litra c), i forordning (EU) 2017/1001] - delvis ugyldighedserklæring - afgørelse truffet efter Rettens annullation af en tidligere afgørelse - hjemvisning af sagen til et appelkammer - ophavsmanden for hjemvisningen inkompetent - artikel 1d i forordning (EF) nr. 216/96 - kontrasøgsmål)

(2021/C 35/54)

Processprog: engelsk

Parter

Sagsøger: Repsol, SA (Madrid, Spanien) (ved advokaterne J.-B. Devaureix og J.C. Erdozain López)

Sagsøgt: Den Europæiske Unions Kontor for Intellektuel Ejendomsret (EUIPO) (ved H. O’Neill og V. Ruzek, som befuldmægtigede)

Den anden part i sagen for appelkammeret ved EUIPO og intervenient ved Retten: Basic AG Lebensmittelhandel (München, Tyskland) (ved advokat D. Altenburg)

Sagens genstand

Søgsmål anlagt til prøvelse af afgørelse truffet den 22. august 2018 af Andet Appelkammer ved EUIPO (sag R 178/2018-2) vedrørende en ugyldighedssag mellem Basic Lebensmittelhandel og Repsol.

Konklusion

1) Afgørelsen truffet den 22. august 2018 af Andet Appelkammer ved Den Europæiske Unions Kontor for Intellektuel Ejendomsret (EUIPO) (sag R 178/2018-2) annulleres.

2) Det er ufornødent at træffe afgørelse om kontrasøgsmålet.

3) EUIPO og Basic AG Lebensmittelhandel bærer deres egne omkostninger og betaler hver halvdelen af de af Repsol, SA afholdte omkostninger.

(1) EUT C 54 af 11.2.2019.
C 9/13

Rettens dom af 28. oktober 2020 — Pharma Mar mod Kommissionen

(Sag T-594/18) (1)

(Humanmedicinske lægemidler - ansøgning om markedsføringstilladelse for lægemidlet Aplidin — plitidepsine - Kommissionens afgørelse om afslag - forordning (EU) nr. 726/2004 - videnskabelig vurdering af fordele og risici ved et lægemiddel - Udvalget for Humanmedicinske Lægemidler - objektiv upartiskhed)

(2021/C 9/19)

Processprog: engelsk

Parter

Sagsøger: Pharma Mar, SA (Colmenar Viejo, Spanien) (ved advokaterne M. Merola og V. Salvatore)

Sagsøgt: Europa-Kommissionen (ved L. Haasbeek og A. Sipos, som befuldmægtigede)

Sagens genstand

Søgsmål støttet på artikel 263 TEUF med påstand om annullation af Kommissionens gennemførelsesafgørelse C(2018) 4831 final af 17. juli 2018, hvorved Kommissionen i medfør af Europa-Parlamentets og Rådets forordning (EF) nr. 726/2004 af 31. marts 2004 om fastlæggelse af unionsprocedurer for godkendelse og overvågning af human- og veterinærmedicinske lægemidler og om oprettelse af et europæisk lægemiddelagentur (EUT 2004, L 136, s. 1) gav afslag på markedsføringstilladelse for det humanmedicinske lægemiddel Aplidin — plitidepsine.

Konklusion

1) Europa-Kommissionens gennemførelsesafgørelse C(2018) 4831 final af 17. juli 2018, hvorved Kommissionen i medfør af Europa-Parlamentets og Rådets forordning (EF) nr. 726/2004 af 31. marts 2004 om fastlæggelse af unionsprocedurer for godkendelse og overvågning af human- og veterinærmedicinske lægemidler og om oprettelse af et europæisk lægemiddelagentur gav afslag på markedsføringstilladelse for det humanmedicinske lægemiddel Aplidin — plitidepsine annulleres.

2) Kommissionen betaler sagsomkostningerne.

(1) EUT C 445 af 10.12.2018.
Rettens dom af 28. oktober 2020 — Ben Ali mod Rådet

(Sag T-151/18) (1)

(Fælles udenrigs — og sikkerhedspolitik - foranstaltninger på baggrund af situationen i Tunesien - foranstaltninger truffet over for personer, der er ansvarlige for uretmæssig tilegnelse af statsmidler, og over for tilknyttede personer og enheder - liste over personer, enheder og organer, som er omfattet af indefrysningen af midler - opretholdelse af sagsøgerens navn på listen - ret til forsvar - ret til en effektiv domstolsbeskyttelse - rimelig sagsbehandlingstid - tilstrækkeligt faktuelt grundlag - søgsmålsfrister - retshjælp - opsættende virkning - antagelse til realitetsbehandling - betingelser)

(2020/C 443/22)

Processprog: fransk

Parter

Sagsøger: Slim Ben Tijani Ben Haj Hamda Ben Ali (Verneuil-l’Étang, Frankrig) (ved advokat K. Lara)

Sagsøgt: Rådet for Den Europæiske Union (ved S. Lejeune, A. Jaume og V. Piessevaux, som befuldmægtigede)

Sagens genstand

Søgsmål anlagt i henhold til artikel 263 TEUF med påstand om annullation af Rådets afgørelse (FUSP) 2018/141 af 29. januar 2018 om ændring af afgørelse 2011/72/FUSP om restriktive foranstaltninger over for visse personer og enheder på baggrund af situationen i Tunesien (EUT 2018, L 25, s. 38), Rådets afgørelse (FUSP) 2019/135 af 28. januar 2019 om ændring af Rådets afgørelse 2011/72/FUSP om restriktive foranstaltninger over for visse personer og enheder på baggrund af situationen i Tunesien (EUT 2019, L 25, s. 23) og Rådets Afgørelse (FUSP) 2020/117 af 27. januar 2020 om ændring af afgørelse 2011/72/FUSP om restriktive foranstaltninger over for visse personer og enheder på baggrund af situationen i Tunesien (EUT 2020, L 22, s. 31), for så vidt som disse retsakter vedrører sagsøgeren.

Konklusion

1) Rådets afgørelse (FUSP) 2018/141 af 29. januar 2018 om ændring af afgørelse 2011/72/FUSP om restriktive foranstaltninger over for visse personer og enheder på baggrund af situationen i Tunesien og Rådets afgørelse (FUSP) 2019/135 af 28. januar 2019 om ændring af Rådets afgørelse 2011/72/FUSP om restriktive foranstaltninger over for visse personer og enheder på baggrund af situationen i Tunesien annulleres, for så vidt som de vedrører Slim Ben Tijani Ben Haj Hamda Ben Ali.

2) I øvrigt frifindes Rådet for Den Europæiske Union.

3) Rådet bærer sine egne omkostninger og betaler de af Slim Ben Tijani Ben Haj Hamda Ben Ali afholdte omkostninger.

(1) EUT C 263 af 5.8.2019.